2022-جی ایلین ان یاخشی کیشی و قادین فوتبولچوسونا تقدیم اولونان "د بست" موکافاتی‌نین صاحیب‌لرینی آچیقلاییب.
مراسیم بو گئجه فرانسانین پایتاختی پاریس شهرینده تشکیل اولونوب.
"د بست" موکافاتی‌نین غالیبی آرژانتین میللی‌سی‌نین و پاری سن ژرمن-نین (فرانسا) هوجومچوسو لیونل مسی اعلان اولونوب. او، کریم بنزما (فرانسا، “رئال”) و کیلیان مباپه (فرانسا، پاری سن ژرمن) قاباقلاماقلا باش موکافاتا صاحیب چیخیب.
قادین فوتبولچولار آراسیندا ایسه آلکسیا پوتلیاس (ایسپانیا، "بارسلونا") بو آدا لاییق گؤرولوب. او دا بت مید (اینگیلتره، "آرسنال") و الکس مورقانی (امریکا، "سان دیگو ویو") گئریده قویوب.
آرژانتین ییغماسی‌نین و "آستون ویلا"نین شرفینی قورویان امیلیانو مارتینز 2022-جی ایلین ان یاخشی قاپیچی‌سی اعلان ائدیلیب. او، دیگر ایکی نامیزد یاسین بونو (مراکش، “سویا”) و تیبو کورتوانی (ایسپانیا، “رئال”) قاباقلاییب.
قادین‌لار آراسیندا ایسه اینگیلتره ییغماسی‌نین قاپیچی‌سی مری ارپس ("منچستر سیتی") ان یاخشی اعلان ائدیلیب. او، کاترین برگر (آلمانیا، "چلسی") و کریستیانا اندلردن (شیلی، المپیک، لیون) اوستون اولوب.
آرژانتین ییغماسی‌نین مربیسی لیونل اسکالونی 2022-جی ایلین ان یاخشی مربیسی سئچیلیب. او، ان یاخشی مربی آدی اوغروندا موباریزه‌ده ایتالیا‌لی کارلو آنچلوتی (“رئال”) و “منچستر سیتی”نین ایسپانیا‌لی باش مشقچی‌سی جوزپ گواردیولانی قاباقلاییب.
قادین‌لار آراسیندا دا اینگیلتره میللی‌سی‌نین نیدرلانددان اولان مربیسی سارینا ویگمن اؤتن ایلین ان یاخشی‌سی سئچیلیب. او، سونیا بومپاستور (فرانسا، “المپیک”، لیون) و پیا سونداژ (سوئد، برزیلیا میللی‌سی) ایله موباریزه‌دن قالیب آیریلیب.
فیفا 2022-جی ایلین پوشکاش موکافاتی‌نین دا غالیبینی آچیقلاییب. آمپوتا فوتبولو اوزره لهستان-ین "وارتا" کلوبونون عضوو مارسین اولکسی  باش موکافاتا صاحیب چیخیب. او، برزیلیا‌لی ریچارلیسون و فرانسا‌لی دیمیتری پایتین ووردوغو گل لاری گئریده قویوب.
گورجوستان ییغماسی‌نین و ایتالیانین "کرمونه" کلوبونون مودافیچی‌سی لوکا لوچوشویلی فیفا فیر-پلی موکافاتینی قازانیب. ایلین ان یاخشی طرفدار موکافاتینا ایسه آرژانتین ییغماسی‌نین طرفدارلاری لاییق گؤرولوب‌لر.
